


Z A P I S N I K
4. sjednice Vijeća MO “Nadbiskup Antun Bauer“
održane dana 22. rujna 2021. g. s početkom u 19.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Ante Barišić, Marina Bauer, Bojana Ivanisevic, Zlatan Krajina i Goranka Tropčić Zekan.
Predsjednica Vijeća MO pozdravlja sve prisutne i konstatira da su nazočni  svih pet  članova/ica Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 3. sjednice Vijeća te otvara raspravu o istom.
Vijeće, bez rasprave, jednoglasno usvaja zapisnik 3. sjednice Vijeća MO.
Predsjednica Vijeća otvara raspravu o predloženom Dnevnom redu 4. sjednice Vijeća MO.
Vijeća jednoglasno, bez rasprave, donosi sljedeći
                                                                 DNEVNI  RED
1. Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina
1. Prijedlog Odluke o izmjenama i dopunama Odluke o nerazvrstanim cestama
1. Rekonstrukcija dječjeg parka u Vlaškoj ulici
1. Izvještaj o inicijativama građana 
1. Prometna problematika – smirivanje prometa i biciklisti
1. Pitanja, prijedlozi i razno


Ad. 1. 

Članovi Vijeća informirani su o Prijedlogu odluke te ga primaju na znanje. Nakon rasprave, odlučeno je da će se zaključak donijeti na idućoj sjednici Vijeća MO-a. 

Ad. 2. 

Članovi Vijeća informirani su o prijedlogu odluke, no ne smatraju se dovoljno kompetentnima da donose informirano mišljenje. Podržavamo smještaj punionica.

Ad. 3. 

Na poziv građana obavili smo pregled dječjeg parka u Vlaškoj ulici i uvrstili točku dnevnog reda. Konstatiramo da je park zapušten. U razgovoru sa svakodnevnim korisnicima utvrđujemo da nedostaje ograda, noćni posjetitelji ostavljaju smeće koje treba pročistiti, djeci nedostaju ljuljačke. Molimo da na teren izađu stručne službe koje će procijeniti što još eventualno nedostaje ili treba popraviti. Ali dodatne ljuljačke i ograda su svakako potrebni.

ZAKLJUČAK

1.  Vijeće traži temeljito uređenje dječjeg parka u Vlaškoj ulici na način da se park ogradi i da se dodatno opremi spravama prema mogućnostima, ali svakako da se ugradi barem još jedna ljuljačka.

2. Ovaj Zaključak će se prosli+jediti Vijeću Gradske četvrti Donji grad na daljnje postupanje.

Ad. 4.  

Prijedlog stanara Tomašićeve ulice je da Dukljaninova ulica bude jednosmjerna prema Trgu žrtava fašizma. Time bi se rasteretila Tomasiceva koja je mala ulica i ne može podnijeti toliki promet, a vozači u Martićevu mogu doći preko Smičiklasove. 
Mišljenja smo da prijedlog treba razmotriti u sklopu sveobuhvatne analize prometnih rješenja na području naše gradske četvrti. 

Ad. 5. 

U prilog našem trajnom nastojanju da se smiri motorni promet na području našeg i okolnih MO-ova, tražimo način da se poveća prometna sigurnost na križanju Bauerove i Martićeve ulice – gdje se vrlo učestalo događaju prometne nezgode, a ne jednom su automobili završili u izlogu tadašnje prodavaonice malih kućanskih uređaja (Antuna Bauera 9). Međutim, sada je upravo na tom mjestu otvoren kafić/bistro u kojemu se okuplja znatno više ljudi nego ranije u prodavaonici, te bi eventualna prometna nezgoda mogla imate tragične posljedice. 

Stoga smo već na našoj 2. sjednici u srpnju donijeli zaključak o potrebi usporavanja prometa u Bauerovoj ulici te predložili postavljanje uspornika na mjestu sadašnjeg pješačkog prelaza na uglu sa ulicom Brešćenskoga i Lopšićevom koji bi osigurao sigurniji prelazak pješaka preko obje kolničke trake u Bauerovoj ulici i ujedno usporio promet i tako smanjio vjerojatnost nove nezgode na već spomenutom križanju Martićeve i Bauerove. 

Dodatno želimo podići vidljivost semafora na križanju Martićeve i Bauerove, postavljanjem „visećeg“ semafora, kako bi vozači vozila koja idu Bauerovom prema Vlaškoj na vrijeme vidjeli da je nepotrebno juriti, te kako bi vozači u Martićevoj jasnije uočili signalizaciju na mjestu na kojem je već bilo naleta i nesreća. 


Ad. 6.

Predlažemo razmatranje zatvaranja za motorni promet dijela ulica na području našeg i susjednih MO-ova nedjeljom, barem jedanput mjesečno, radi smanjenja zagađenja i poticanja građana na korištenje bicikala i javnog prijevoza, a sve u skladu sa osvješćivanjem o zaštiti okoliša, širenju pješačkih zona, te zdravom i kvalitetnom životu.  „Vikend pješačke zone“ omogućiti će i boravak i druženje građana na svježem zraku, što nedvojbeno doprinosi zdravlju.
Potrebno je uključiti prometnu struku s ciljem da nova rješenja doprinesu kvaliteti života stanovnika centra grada, a ne da radi istih dođe do smanjivanja kvalitete radi novonastalih prometnih gužvi. 



Sjednica je završila u 21 sat.
Zapisnik vodio: Zlatan Krajina


KLASA:  026-02/21-002/1431
URBROJ: 251-06-11-110-21-2
Zagreb, 22. rujna 2021.




Predsjednica Mjesnog odbora
 „Nadbiskup Antun Bauer“

